Detail oor ondersoek na mediese ‘rassisme’ bekend | Netwerk24
Deur Hanlie Stadler 11 Junie 2019 12:58
Die Raad op Mediese Skemas (RMS) het Dinsdag aangekondig adv. Tembeka Ngcukaitobi gaan die ondersoek lei na bewerings dat swart en Indiese dokters deur mediese fondse “geswartlys” word.
Dr. Sipho Kabane, registrateur van mediese fondse.
Discovery Health Medical Scheme en Medscheme is daarvan beskuldig is dat hulle eise van swart en Indiese dokters meer gereeld afkeur en dat dié dokters van bedrog beskuldig word.
Die twee mediese fondse het reeds voorheen die aantygings ontken. Hulle het gesê hul stelsels dui nie aan wat die ras is van die medici wat eis nie.
Lees ook: Ras het g’n rol in ondersoeke na artse – Discovery
Die RMS het nietemin middel Mei aangekondig hy gaan ’n vier maande lange ondersoek na die bewerings doen.
Dinsdag is die voorsitter van die ondersoekspan bekend gemaak, asook die sperdatums.
Belanghebbendes kan tot einde Junie geskrewe voorleggings doen.
Onderhoude en openbare sittings sal van Julie tot September gehou word.
Die ondersoekpaneel sal op 1 November sy finale verslag by die CMS indien.
’n Betreklik nuwe vereniging, die National Health Care Professionals Association (NHCPA), het die bewerings gedoen. Daar word onder meer beweer dat mediese fondse “versteekte kameras” in spreekkamers installeer.
Dr. Sipho Kabane, registrateur van die RMS, beskryf Ngcukaitobi in ’n verklaring as ’n gerespekteerde regspraktisyn. Hy was onder meer deel van die EFF-regspan wat betoog het dat die verslag oor staatskaping openbaar gemaak moet word. Hy het die boek The Land Is Ours: South Africa’s First Black Lawyers and the birth of Constitutionalism geskryf.
Hy word deur adv. Adila Hassim en adv. Kerry Williams bygestaan.
Die RMS is die liggaam wat mediese fondse reguleer en verseker hulle voldoen aan wetgewing.
Mediese fondse verloor jaarliks R22 miljard weens bedrog, vermorsing en misbruik, sê die RMS.
Meer oor: Medscheme | Discovery | Dhms | Tembeka Ngcukaitobi | Sipho Kabane | Raad Op Mediese Skemas | Mediese Fondse | Rms | Rassisme
Gold Mining 2022,02 (2371)
Top 40 52279,5 (-48145)
All Share 58343,23 (-41278)
Resource 10 47992,62 (2829)
Financial and Industrial 30 77622,49 (-98071)
ZAR/EUR 16,23 (7)
ZAR/GBP 18,09 (11)
ZAR/USD 14,27 (8)
Gold 1410,01 (-2330)
Palladium 1535,18 (189)
Platinum 817,5 (449)
Silver 15,31 (-16)